Çështja e racizmit në vrasjen e adoleshentit afrikano-amerikan
Vrasja e Trayvon Martin-it ka shtuar tensionet racore dhe debatet mbi ligjin për vetmbrojtje në Florida
Departamenti amerikan i Drejtësisë po shyrton mundësinë e ngritjes së akuzave për krimin e urrejtjes në lidhje me vrasjen e një të riu të paarmatosur afrikano-amerikan nga një i bardhë, drejtues i një grupi vullnetar të ngritur nga vetë banorët për sigurinë e lagjes. Policia nuk e ka arrestuar personin që ka shtënë dhe nuk e ka akuzuar atë për krim. Një juri e madhe e shtetit do të mblidhet muajin e ardhshëm për të shqyrtuar të gjitha provat. Ndërkohë tensionet janë të larta në komunitetin e Sanfordit në Florida ku vëmendja e mbarë vendit është përqëndruar në çështjen e racizmit dhe të vetmbrojtjes. Ka patur disa ditë protesta dhe thirrje për drejtësi në këtë komunitet të vogël të Floridës. Aty, adoleshenti i paarmatosur afrikano-amerikan Trayvon Martin u qëllua për vdekje muajin e kaluar gjatë një konfrontimi me një vullnetar për mbikëqyrjen e sigurisë në lagje. George Zimmerman, që ishte duke shkuar në shtëpinë e të jatit gjatë një nate me shi, në një komunitet ku nuk lejohet hyrja, nëse nuk je banor i tij, pa Trayvon Martinin në një nga rrugët e lagjes. Zimmerman telefonoi policinë. "A po e ndjek ?" Zimmerman: "Po." Por Zimmerman duket se e ndoqi megjithatë Martinin. Pak më pas banorët dëgjuan bërtitma – më pas të shtëna. Zimmerman thotë se e qëlloi Trayvon Martin në vetmbrojtje pasi u sulmua. Policia nuk e ka akuzuar atë me krim për shkak të një ligji të veçantë të Floridas . Ai u jep njerëzve të drejtën të mbrojnë veten duke përdorur armë, edhe jashtë shtëpive të tyre. Prindërit e Martinit e kundërshtojnë pretendimin e vetmbrojtjes. Ata thonë se djali i tyre u vu në shënjestër pasi ishte zezak. Familja e Zimmermanit thotë se ai nuk është racist. Por shumë afrikano-amerikanë thonë se çështja është rreth stereotipit të të rinjve zezak si kriminelë të dhunshëm. Departamenti i policisë në Sanford, të Floridas, është nën presion për hetimin që ka bërë. Kryetari i bashkisë Jeff Triplett. Autoritetet pranojnë se nuk i kanë parë me kujdes provat se ka patur me sa duket një sharje raciste të Zimmermanit para se të qëllonte mbi Martinin. Analisti ligjor Bill Schaefer: Oficerët e policisë gjithashtu nuk e morrën në pyetje të dashurën e Martinit. Të dhënat telefonike tregojnë se ajo foli me të disa momente para se ai të vdiste. Ajo thotë se i tha se po mundohej t’i shpëtonte dikujt që po e ndiqte. Ben Crump është avokati i familjes: Tensionet në komunitetin e vogël po shtohen ndërsa udhëheqësit e të drejtave civile po zhvillojnë protesta. Media sociale to tërheq gjithashtu vëmendjen e vendit për këtë çështje. Më shumë se një milion njerëz kanë nënshkruar një peticion në internet ku kërkohet arrestimi i Zimmermanit. Sybrina Fulton është e ëma e Trayvon Martin-it. Kjo nuk do t’ia sillte djalin përsëri në jetë. Por ndërsa autoritetet federale dhe shtetërore hetojnë vrasjen e Trayvon Martinit, disa ligjvënës po ngrenë pikëpyetje mbi ligjin që i lejon disa njerëz të vetmbrohen duke përdorur armë.